अच्छी पैरेंटिंग रियल टाइम में किसी प्रोजेक्ट में मदद जैसी है
मु झेेे आपका नहीं पता पर 14-15 साल के ऐसे कम से कम तीन बच्चे जानता हूं, जो चौबीसों घंटे मोबाइल में लगे रहते हैं। ऐसे ही एक बच्चे के माता-पिता थोड़ी राहत में थे कि उनका बच्चा संजीदा हो गया है। पर धीरे-धीरे उसकाN. Raghuraman's column - Good parenting is like helping a project in real time
मुझे आपका नहीं पता पर 14-15 साल के ऐसे कम से कम तीन बच्चे जानता हूं, जो चौबीसों घंटे मोबाइल में लगे रहते हैं। ऐसे ही एक बच्चे के माता-पिता थोड़ी राहत में थे कि उनका बच्चा संजीदा हो गया है। पर धीरे-धीरे उसका व्यवहार बदलने लगा।
वह गुस्सैल, चिड़चिड़ा हो गया, स्कूल में साथियों से, घर में माता-पिता से अक्सर झगड़ने लगा, बाकी चीजों में रुचि कम होती चली गई। उसने मेहमानों के सामने ही माता-पिता की अवज्ञा शुरू कर दी। एक तो व्यवहार, ऊपर से गणित में कम रुचि के कारण उसके लिए मेडिकल पेशेवर की मदद लेनी पड़ी, जिन्होंने पाया कि इन दिक्कतों के पीछे कई कारण हैं।
माता-पिता चिंतित थे कि इससे कैसे निपटें, तभी कोविड आ गया और उन्हें वर्क फ्रॉम होम मिल गया। ये उनके लिए उम्मीद की किरण जैसी थी। वे उसके साथ अच्छा समय बिताने लगे, वे साथ खाते, बैडमिंटन खेलते। 
ऑनलाइन काम के बावजूद उन्होंने बच्चे से अच्छा बॉन्ड बनाने की ईमानदारी कोशिशें की, बिना स्क्रीन के दोनों में से कोई एक हमेशा उसके साथ होता।
उन्होंने बिना मोबाइल के दो घंटे फैमिली टाइम तय किया। मां ने उसे माइंडफुलनेस, प्राणायाम, गुस्सा संभालने वाली गतिविधियों में व्यस्त किया, वहीं पिता ने समस्या सुलझाने वाली चीजों में शामिल किया। कोविड में अखबार में आने वाली सैकड़ों नकारात्मक खबरों व उनके समाधान से पिता को मदद मिली और उन्होंने बच्चे को परेशानियां गिनाकर उससे मुमकिन समाधान सोचने के लिए कहा। 
हालांकि इससे उसका बाकी का व्यवहार बदल गया, पर मोबाइल की लत के चलते गणित में कम अंक बड़ी चिंता बने हुए थे। मोबाइल उसे परेशान कर रहा था और उनके प्रयासों के बावजूद अंक कम होते गए। तभी इत्तेफाक से उन्हें एक वाट्सएप कम्युनिटी का पता चला। केरल के तिरूर स्थित थुंचन मेमोरियल गवर्नमेंट कॉलेज में गणित के असिस्टेंट प्रोफेसर डॉ. पी. विनोदकुमार ने विद्यार्थियों को मुफ्त में गणित सिखाने के लिए यह शुरू किया था।
पहले 2017 में उन्होंने 16 कमजोर बच्चों के लिए वाट्सएप ग्रुप शुरू किया था। इस ग्रुप में विभिन्न प्रवेश परीक्षाओं में आने वाले सवालों और हल करने के तरीकों पर चर्चा होती। उन्होंने मैथ्स की मॉडल परीक्षा भी कराई। इससे नेट, गेट आदि प्रतियोगी परीक्षाओं की तैयारी में मदद मिली।
लॉकडाउन के दौरान जब परीक्षाएं ऑनलाइन हो रही थीं, तो वह हर शनिवार को शाम 8 से 9.15 में 25 प्रश्नों का टेस्ट पेपर जारी करते और गूगल डॉक्स के जरिए जल्द ही अंक भी बता देते। इस तरह के प्रयासों से कई बच्चों की गणित में खोई हुई रुचि फिर वापस जागी और यह लड़का उनमें से एक था।
इस कम्युनिटी की लोकप्रियता बढ़ती गई और दूसरे कॉलेज के छात्रों ने ग्रुप में जुड़ने की अनुमति मांगी। बीते छह सालों में ये कम्युनिटी गणित में दिलचस्पी रखने वाले 5 हजार विशेषज्ञों तक फैल गई है। इससे जुड़े और ग्रुप बने। अब उनके छह वाट्सएप, एक टेलीग्राम और एक गूगल ग्रुप है।
न सिर्फ भारत बल्कि विदेशों के शोधकर्ता और इस विषय में जुनूनी लोग इसके सदस्य हैं। कन्नूर के एमजी कॉलेज में एसोसिएट प्रोफेसर आर बिजूमोन इस ग्रुप को टेक्निकल मदद दे रहे हैं। ऊपर जिसका जिक्र है, आज वही बच्चा जब मोबाइल से आंखें हटाए बिना कहता है, ‘मम्मा, मैं विनोदकुमार सर के साथ हूं,’ तो माता-पिता मोबाइल की लत से परेशान नहीं होते!
फंडा यह है कि बच्चे के बदलते व्यवहार को काबू करने के लिए न सिर्फ माता-पिता की भागीदारी जरूरी है, बल्कि पढ़ाई में बेहतरी के लिए उनकी कमजोरी को ताकत में बदलना भी जरूरी है। याद रखें, अच्छी पैरेंटिंग रियल टाइम में किसी प्रोजेक्ट में मदद से कम नहीं है।